पाएं अपने शहर की ताज़ा ख़बरें और फ्री ई-पेपरडाउनलोड करें
18 से 44 साल की आयु के लोगों को वैक्सीन लगाने के लिए ऑनलाइन पंजीकरण चल रहा है। इसी क्रम में सीएससी की ओर से गांव के लोगों का पंजीयन डिजिटल सेवा पोर्टल के माध्यम से किया जा रहा है। क्योंकि पंजीकरण के बिना टीका नहीं लगाया जाएगा।
इसे ध्यान में रखते हुए और कोरोना का टीका लगाने के लिए सेंटर पर भीड़ न हो, इसके लिए हर गांव मे स्थापित सीएससी के माध्यम से मुफ्त पंजीयन किया जाएगा। टीकाकरण के लिए लोगों का मुफ्त में पंजीयन करेगा। बलरामपुर जिले के सात सौ सेंटर पर कोरोना वैक्सीन के लिए पंजीयन शनिवार से शुरू हो गए हैं। जिले में पहले दिन एक सौ से अधिक लोगों ने अपना पंजीयन कराया। पंजीयन कराने के लिए लोगों के मोबाइल नम्बर के साथ आधार कार्ड, वोटर आईडी कार्ड, पेन कार्ड किसी भी के एक दस्तावेज की जरूरत होगी।
जिसकी सहायता से सीएससी में उनका पंजीयन होगा। पंजीयन होने के बाद लोगो के मोबाइल पर एक एसएमएस के जरिए वैक्सीन लगने की तिथि और समय भी दिया जाएगा। जिसके बाद लोग नजदीकी पीएचसी प्राथमिक स्वास्थ्य केंद्र में जाकर टीका लेंगे। टीके की दूसरी डोज के लिए पंजीकृत मोबाइल नंबर पर एसएमएस से जानकारी दी जाएगी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn